དེ་ཡང་གོང་ཚེས་ཉིན་གྱི་ཕྱི་དྲོ་ཆུ་ཚོད་༦པའི་ཐོག་རྡ་སྟེང་བོད་ཁྱིམ་ཉེ་འགྲམ་དུ་ཡོད་པའི་ཞེས་པའི་གསོལ་མགྲོན་ཁང་དུ་ཚོགས་འདུ་དབུ་འབྱེད་ཀྱི་མཛད་སྒོར་སྐུ་མགྲོན་གཙོ་བོ་བོད་མིའི་སྒྲིག་འཛུགས་ཀྱི་དཔལ་ལྡན་སྲིད་སྐྱོང་བློ་བཟང་སེངྒེ་མཆོག་དང་།དམིགས་བསལ་སྐུ་མགྲོན་ཨ་རི་ཐེབས་རྩའི་ཨེ་ཤི་ཡ་ཁུལ་གྱི་འགན་འཛིན་གཞོན་པ་ལྕམ་སྐུ་ཨན་མཱ་རི་ཡ་སི་ཏིས་ཧོཀམཆོགདཔལ་ལྡན་ཁྲིམས་ཞིབ་པ་ཆེ་བ་བཀའ་བརྒྱུད་དོན་གྲུབ་མཆོགདཔལ་ལྡན་བོད་མི་མང་སྤྱི་འཐུས་ཚོགས་གཙོ་མཁན་པོ་བསོད་ནམས་བསྟན་འཕེལ་མཆོགསྤྱི་འཐུས་ཚོགས་གཞོན་ཨཅཱརྱ་ཡེ་ཤེསཕུན་ཚོགས་མཆོགབཀའ་བློན་རྣམ་པ།རང་དབང་ཅན་གྱི་ལས་ཁུངས་ཁག་གི་འགན་འཛིན་རྣམ་པ།བོད་མི་མང་སྤྱི་འཐུས་རྒྱུན་ལས་རྣམ་པ།ལྷན་ཁང་ཁག་གི་དྲུང་ཆེ་རྣམ་པ།མཁས་པ་དང་།ཁྱད་མཁས་མི་སྣ།སློབ་སྟོན་པ།རོགས་ཚོགས་ཀྱི་སྐུ་ཚབ།སྤྱི་ཚོགས་ཀྱི་འཐུས་མི།བོད་ཀྱི་གྲོགས་པོ་གྲོགས་མོ་སོགས་ཁྱོན་ཚོགས་བཅར་བ་མི་གྲངས་༢༥༠ལྷག་ཙམ་ལྷན་འཛོམས་ཐོག་སྐུ་མགྲོན་གཙོ་བོ་དཔལ་ལྡན་སྲིད་སྐྱོང་བློ་བཟང་སེངྒེ་མཆོག་གིས་གསུང་བཤད་གནང་དོན།དེ་རིང་འདིར་ཆར་པ་རྒྱག་སྟངས་ལ་བལྟས་ནས་བོད་པའི་འགྲོ་ལུགས་ལྟར་རྟེན་འབྲེལ་བཟང་པོ་ཞིག་ཆགས་པའི་རྣམ་པ་གསལ་པོ་ཞིག་འདུགཞེས་ཞུ་རྒྱུ་ཡིན།བོད་མིའི་བླ་ན་མེད་པའི་དབུ་ཁྲིད་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་ལ་གུས་ཕྱག་སྔོན་དུ་བཏང་བའི་སྒོ་ནས་སྐྱབས་ནས་དགེ་འདུན་གྱི་སྡེ།དཔལ་ལྡན་བོད་མི་མང་སྤྱི་འཐུས་ཚོགས་གཙོ་སྦྲེལ་པོ་མཆོག་གིས་དབུས་པའི་རྒྱུན་ལས་རྣམ་པ།ཁྲིམས་ཞིབ་པ་ཆེ་བ་མཆོག།འདེམས་བསྐོ་ལྷན་ཁང་གི་འགན་འཛིན།རྩིས་ཞིབ་ལྷན་ཁང་གི་འགན་འཛིན།ལས་ཁུངས་ཁག་གི་དྲུང་ཆེ་ཆུང་རྣམ་པ།དེ་བཞིན་རྒྱ་བལ་འབྲུག་གསུམ་དང་ཕྱི་རྒྱལ་ཡུལ་གྲུ་ཁག་ནས་ཕེབས་པའི་སྐུ་ཚབ་རྣམ་པ་ཚང་མར་འདིར་ཚོགས་འདུའི་ཐོག་བདེ་ཐང་ངང་འབྱོར་བར་ཐོག་མར་ངས་བཀའ་ཤག་གི་ཚབ་ཞུས་ཏེ་འཚམས་འདྲིའི་བཀྲ་ཤིས་བདེ་ལེགས་ཞུ་རྒྱུ་ཡིན།